**A130.**

|  |  |
| --- | --- |
| *Ferdinand an Karl.* | *1525 März 14. Innsbruck.* |

Fürsprache für Georg von Österreich, damit dieser eventuell das Bistum Burgos erhalte.

Intercession on behalf of George of Austria so that he may receive the Diocese of Burgos.

Wien, St.-A. Belgica PA 7. Original. Papiersiegel. Vermerkt Dupl[icata]. Rückwärts Adresse: A l’empereur monsr.

Druck: Familienkorrespondenz Bd. 1, Nr. 130, S. 272-273.

Monsr, tres humblement à vostre bonne grace me recommande. Monsr, la bonne, louable et honneste vie que entens estre en George, bastard d’Austrice, me meult à vous escripre en sa faveur et supplier, ayant mesmement regard à la proximité dont il nous attient et à la bonne amour et affection que la nacion de pardela a en lui, tant à cause de ses bonnes vertuz et condicions, comme aussi qu’il est si près de nostre sang, qu’il vous plaise l’avoir en vostre meilleur souvenance et recommandacion, en le pourvoyant de quelque bonne dignité pardela, mesmes de l’eveschié de Borgos que j’entens estre presentement vacquante. Et pour ce, monsr, que suis averti Vre Mte pour estudier le droit avoir fait absenté de vostre court, me semble soubz vostre bonne correction qu’il n’y auroit point de mal qu’il fust riere vous, actendu que aussi bien pourra il illecq estudier que ailleurs. Et avec ce pourroit prendre plus ample congnoissance des grans seigneurs de pardela et mieulx soi informer et stiller de voz affaires, affin que avec la prudence qu’est desia grandement apparente en sa personne et les biens qu’il vous plairoit lui faire vous puist tant mieulx servir en ce qu’il vous plairoit lui commander. En quoi me ferez tres grant honneur. Atant supplierai le createur qui, monsr, vous doint bonne vie et longue.

D’Ysproug, ce 14e de mars ao 25.

Vostre tres humble et tres obeisant frere Ferdinandus.

Das Bistum Burgos wurde am 12. November 1524 durch den Tod des Juan Rodrigues de Fonseca vakant. Auf die ausdrückliche Bitte des damals am Kaiserhofe weilenden Georg hin, die Salinas am 18. Dezember Salamanca übermittelte, richtete F das vorliegende Schreiben an K. Villa, S. 245.