**A147.**

|  |  |
| --- | --- |
| *Ferdinand an Karl.* | *1525 August 24. Tübingen.* |

1. Erhielt K’s Brief vom 27. Juni. Meneses und Salinas. 2. Umtriebe des Papstes, Venedigs und des Hgs von Mailand, Rüstungen in Tirol. 3. Bauernaufruhr, besonders in Tirol und Österreich. 4. Gf Salm, 5. Bauernaufruhr im Elsaß. 6. Hat jetzt 1000 Pferde und ungefähr 5000 Fußgänger bereit. 7. Ausbleiben der venezianischen Rente.

8. [Nachschrift.] Ankunft des Meneses. Absendung eines neuerlichen Gesandten.

1. Has received K's letter dated June 27. Meneses and Salinas. 2. The Pope's, Venice's and the Duke of Milan's activities. Armament in Tirol. 3. Peasant insurgency, particularly in Tirol and Austria. 4. Count Salm. 5. Peasant insurgency in Alsace. 6. Has raised 1,000 horses and about 5,000 foot soldiers. 7. Still no payment of the Venetian annuity.

8. [Postscript.] Meneses' arrival. Dispatch of a new envoy.

(W) Wien, St.-A. Belgica PA 7. Original. Grundlage für den folgenden Abdruck.

(W1) Ebenda Hs. B. 597, I, S. 46—47. Kopie.

Druck: Familienkorrespondenz Bd. 1, Nr. 147, S. 318-320.

1] Monsr,a) tres humblement à vostre bonne grace me recommande. Monsr, j’ai receu vostre lettre du 27e de jung et actens avec grand desir de voz nouvelles, affin de pouoir entendre tant de l’estat et disposition de voz affaires comme de la bonne depesche qu’espere il vous aura pleu faire, sur ce que Meneses et Salines vous ont dit de ma part. Et ne faiz doubte que par led. Meneses me signiffierez aussi de la conclusion que prendrez sur toutes choses.

2] Quant aux affaires d’Italie, je ne faiz, monsr, doubte que par le duc de Bourbonnois et autres voz capitaines et serviteurs illecq n’ayez esté et journellement estes averti de la disposition d’iceulx, mesmement des practicques du pappe, Veniciens, duc de Milan et autres potentas aud. Ytalie que sera cause me depporterai vous en escripre plus avant. Vosd. capitaines m’ont fait demander aucun nombre de pietons pour les mener illecq. A quoi pour une portion ai fait pourveoir en la conté de Tirol et pour l’autre se fera par messire George de Frangesperg qu’est à Salsburg au secours de l’archevesque dud. lieu à l’encontre de ses subgectz. Lequel espere en brief en aura une fin, et entant que les affaires ne puissent souffrir si longue dilacion, se fera la provision par Marc Sitich von Hems ou autre de sorte que en ce qui sera en mon pouoir n’y aura faulte, car à servir Vre Mte ne vouldroie riens espargner, comme plusieurs fois vous ai escript.

3] Touchant les motions de pardeça, elles sont, monsr, universellement estées par tout l’Allemangne, toutesfois que le dieu mercis la ligue de Zwave a tellement exploitié qu’elle a mis à obeissance la plus grant partie. Et quant à ceulx du conté de Tirol, j’avoie advisé y envoyer gens pour les chastoier, mais à cause que le pays est montaigneux et aussi que aucunement se sont mis en meilleur obeissance qu’ilz n’avoient estéz, je les ai bien voulu comporter, esperant qu’ilz se porteront de mieulx et se desmontreront ci-après meilleurs subgectz qu’ilz n’ont faiz. Quant à ceulx d’Austrice, j’avoie illecq ung mien capitaine avec ung nombre de gens de piet et de cheval pour les chastier, lequel, après qu’il eust commancé à faire bon exploit et remectre les rebelles à obeissance, se mit en une ville aud. pays, et pensant en icelle estre bien asseuré par ceulx de lad. ville et par les paysans de Salsburg que y confinent fut surprins, ses gens en partie tuéz, pilléz et desrobéz, lui et aulcuns aultres nobles gens retenuz prisonniers.

4] Depuis ai de nouveau renvoyé le conte de Salm pour rassembler ceulx qui ont esté échappé, avec lesquelz et autres que lui ai ordonné pour renffort espere fera tel exploit que le tout se chastiera et reduira à meilleure obeissance.

5] En Elsacie, comme desia vous ai, monsr, escript, se sont aussi rebelléz pour le chastoi, desquelz la ligue m’a accordé aucun nombre de gens. Lequel avec autre nombre que avec ce je adioindrai espere les chastoier, si ce n’est que avant se rendent en mes mains à ma discretion que pourroit estre au moyen de la craincte qu’ilz ont et que le marquis Philippe de Baden s’est entremis a traicter entre moi et eulx.

6] Monsr, je me treuve presentement avec le nombre de mil bons chevaulx et près de cinq mil pietons que seroit assez bonne compaignie pour vous aller recevoir, où il vous plairoit, ou faire quelque exploit dont, monsr, vous ai bien voulu avertir, affin de savoir vostre bon plaisir, et, si les vous plaist, employer quelquepart.

7] Monsr, comme bien pouez considerer, suis fort perplex et en l’arriere pour les grosses coutanges et despensses qu il ma convenu et convient journellement supporter tant a l’occasion que dessus comme des choses que par-ci-devant vous ai escript. Et pour ce que jusques à oires n’ai peu recouvrer des Veniciens solucion des cinquante mil ducatz pour les deux années eschevés fors 5000 qu’ilz ont baillé au viceroi de Naples, vous supplie, monsr, tres humblement que, si on traictoit avec eulx, veullez donner ordre que soie satisfait sans qu’ilz m’y mectent plus longue dilacion n’y entretiennent de frivolles excusations, comme ilz ont fait jusques à present.

Monsr, je supplieb) atant le createur qui vous doint bonne vie et longue.

De Tibinghen, ce 24e d’aoust ao 25.

8] Monsr, depuis cestes escriptes est arrivé Meneses, par lequel ai receu les lettres qu’il vous a pleu m’escripre, et pour ce que deans brief jours je depescherai de nouveau quelquun devers Vre Mte, par lequel vous ferai ample responce sur tout ce qu’il led. Meneses m’a rapporté, me depporte vous en faire plus ample mencion par cestes.

Vostrec) tres humble et tres obeisant frere

Ferdinandus.

Rückwärts Adresse: A l’empereur monsr.

1] a) Monsr —recommande fehlt in W1.

Bezieht sich auf Nr. A144.

2] Am 10. August schrieb F an die Gesandten K’s in Venedig, Caracciolo und Sanchez: Missuri sumus his diebus ad Italiam in servicium caesareae et catholicae Majestatis domini et fratris mei collmi, tria aut quattuor milia peditum, quos conducet capitaneus Georgius de Frainnospergk et Cornelius de Spagna tamquam comissarius. Sie sollen deshalb in seinem Namen bi der Signorie für diese Truppen litteras passus et salvum conductum verlangen und vorsehen, daß Lebensmittel usw. für Geld beschafft werden. Wien, St.-A. Belgica PA 92. Kopie.

3] Es handelt sich hier um den Landeshauptmann von Steiermark, Sigismund von Dietrichstein, der am 2. Juli von den aufständischen Bauern und Knappen zu Schladming überrascht und gefangengenommen worden ist. Köchl, Mitt. d. Ges. f. Salzburger Landeskunde 47, S. 38f.

4] Gemeint ist hier Gf Niklas Salm.

7] b) in W1 folgt etc. und fehlt atant — longue.

Am 30. August befiehlt F aus Tübingen seinen Gesandten in Venedig, Gregor Angrer und Erasmus von Dornberg, den Empfang der von Venedig an Alfonso Sanchez ausgezahlten 4627 Dukaten zu bestätigen. Wien, St.-A. Reichsreg. Ferd. I., Bd. 1, Bl 24.

8] c) von vostre an eigenhändig, fehlt in W1.