**A148.**

|  |  |
| --- | --- |
| *Ludwig an Ferdinand.* | *1525 August 24. Ofen.* |

F möge zur Beilegung gewisser Streitigkeiten zwischen den ungarischen und österreichischen Untertanen Kommissäre nach Ödenburg senden.

Asks F to send commissioners to Ödenburg in order to resolve the disputes between the Hungarian and Austrian subjects.

Wien, St.-A. Österr. Akten (Niederösterreich). 2. Original. Rückwärts Adresse: Sermo principi Ferdinando, principi Hispaniarum, archiduci Austriae, duci Burgundiae ac sacri Romani imperii vicario etc., fratri et sororio nostro carmo. F beantwortete diesen Brief in Nr. A155.

Druck: J. Lampel, Hundert Jahre aus der Geschichte von Scharfeneck usw. Blätter des Vereines für Landeskunde von Niederösterreich. N. F. 34. (1900), S. 117—118. Familienkorrespondenz Bd. 1, Nr. 148, S. 320-322.

Ludovicus, dei gratia rex Hungariae et Bohemiae etc., sermo principi domino Ferdinando, eadem gratia archiduci Austriae, infanti Hispaniarum, duci Burgundiae ac sacri Romani imperii vicario etc., salutem ac fraterni amoris perpetuum incrementum. Cum temporibus superioribus per subditos nostros continuis supplicationibus solicitaremur, ut differentias illas et controversias, quae inter eosdem nostros et Sertis Vrae subditos, quae partim ob acceptas et illatas iniurias et damna, partim finium et metarum provintiarum utriusque nostrum ortae essent, componeremus Serti Vrae, ut memor esse poterit, in Nova sua Civitate Australi de his rebus locuti fuimus et ita inter nos convenerat, ut ad diem certum Sertas Vra suos, nos vero nostros commissarios speciales cum plena facultate Sopronium mitteremus, qui omnes ultro citroque ortas differentias ac controversias authoritate utriusque nostrum cognoscerent ac pro subditorum pace ac tranquilitate componerent. Cum igitur ad diem deputatum commisarii Sopronium, ut inter nos conventum fuerat, missi utrinque fuissent, parati fuerunt nostri iuxta datam eis a nobis informationem et potestatem omnibus negotiis providere, sed cum Vrae Sertis comissariis, ut postea ex nostris accepimus, deesset mandatum sufficiens, quo omnia gravamina et praesertim negotia, quae praesentiam utriusque nostrum exigere viderentur, tractare et finire possent, conventus ille rebus omnibus infectis fuit dissolutus et quidem cum plurimis subditorum nostrorum incommodis et iactura. Nunc rursus regnicolae nostri supplicarunt nobis, ut tandem aliquando tot ac tantas controversias, quae inter eos ac subditos Vrae Sertis intercedunt, tollendas et componendas curaremus, visum itaque nobis est, ut alius conventus in dicta civitate nostra Soproniensi ad festum beati Martini confessoris1) proxime venturum huius rei gratia celebretur, quo utriusque nostrum commissarii cum mandato plenissimo accedant, qui facultatem habeant omnia damna et iniurias, ultro ac citro illatas et acceptas, occupationes quoque terrarum ac metarum iurisque ac dominii utriusque nostrum alienationes etiam, si quae talia essent, quae personas nostras ac praesentiam postularent, cognoscendi ac iure vel concordia dicidendi. Cum igitur non dubitemus, quin Vrae quoque Sertis subditi hoc idem summo studio desiderent, hortamur Sertem Vram, velit commissarios, qui sibi videbuntur idonei, pro sua parte disignare, qui ad diem et locum constitutos cum eiusmodi, quale superius expressimus, mandato cum nostris commissariis convenire et omnia, quae ad commune otium et tranquilitatem subditorum nostrorum pertinere cognoverint, praestare possint. Qui ut paratiores atque instructiores veniant, iubeat Sertas Vra omnes subditorum suorum quaerelas ad proximum festum beati Lucae evangelistae2) ad nos in scriptis deferri. Nos quoque vicissim omnia nostrorum gravamina ad Vrae Sertis locumtenentem vel ad officiales sive regentes Austriae ad eum ipsum diem mittenda curabimus, optantes Vram Sertem valere felicissimam.

Datum Budẹ, in festo beati Bartholomei apostoli, anno domini millesimo quingentesimo vigesimo quinto.

Ludovicusa) rex manu propria.

1) November 11.

2) Oktober 18.

a) von Ludovicus an eigenhändig.