**A178.**

|  |  |
| --- | --- |
| *Ferdinand an Margareta.* | *1526 Jänner 27. Augsburg.* |

1. Erhielt Briefe Mg’s vom 19. und 20. Jänner mit der Meldung von der Krankheit, beziehungsweise vom Tode der Kgin von Dänemark. 2. Der mit Frankreich geschlossene Waffenstillstand. 3. Besserung der italienischen Verhältnisse.

1. Has received Mg's letters dated January 19 and 20 containing word of the Queen of Denmark's illness and death. 2. The ceasefire with France. 3. Situation in Italy is improving.

Brüssel, Arch. gén. Papiers de lʼÉtat et de l’Aud., vol. 93, Bl. 9. Original. Rückwärts Adresse: A mme, ma bonne tante, mme l’archiducesse d’Austrice, ducesse et contesse de Bourgoingne, regente et gouvernante etc.

Druck: Familienkorrespondenz Bd. 1, Nr. 178, S. 364-365.

1] Mme, ma bonne tante, humblement et de bon cueur à vostre bonne grace me recommande. Mme, j'ai ce jourd’hui receu deux voz lettres des 19e et 20e de ce present mois dont par la premiere m’avertissies de l’extreme maladie et indisposition, où estoit constituée mme, ma bonne seur, la roine de Dannemarcke, et par l’autre, comme elle estoit allée à dieu. Et combien que les nouvelles de sa maladie me fussent tres fort desplaisantes, si m’on[t] encoires celles de son deceps mis en si merveilleusement grant regret que plus ne seroit, mais puisqu’il a pleu à dieu en ainsi disposer, n’y voi aussi autre moyen que de prier dieu pour l’ame. J’ai, mme, incontinant envoyé voz lettres à mme, ma bonne seur, la roine de Hungrie, l’avertissant dud. trespas, et l’ai aussi fait savoir aux princes de nostre sang depardeça, affin de faire leur devoir pour l’ame. Et pour ma part en ferai le plus honnestement qu’il me sera possible.

2] Quant à la prorogacion de la tresve qu’avez accordé à mme, la regente de France, suivant sa requeste, je vous mercie, mme, de vostre bon avertissement. Et touchant de la paix, par mes dernieres lettres vous ai escript tout ce qu’en savoie et depuis n’en ai eu autre chose. Mais de ce que plus m’en surviendra ne laisserai le vous incontinant faire savoir ensemble de toutes autres choses qui me surviendront, vous priant, mme, faire le semblable.

3] Des affaires d’Italie, la dieu mercis, ilz ne sont en si mauvaise disposicion qu’on pourroit dire et sont tousiours en suspens. Les Veniciens et autres qui avoient menéz praticques pour faire quelques emprinses et avec ce l’on m’a escript que pour vrai la ville de Milan devoit en brief jurer bon pour l’empereur, comme le tout estoit desia conclud et accordé. J’espere en dieu que, si les nouvelles de lad. paix continuent, ainsi qu’ai bon espoir que toutes choses succederont de mieulx. Ce que dieu par sa saincte grace doint. Et à vous, mme, ma bonne tante, doint bonne vie et longue. D’Augspurg, ce 27e de janvier ao 26.

Vostrea) bon et humble nepveu Ferdinandus.

1] Die beiden Briefe Mg’s wurden nicht vorgefunden. Isabella, die Gattin des vertriebenen Kgs Christian II. von Dänemark, starb am 19. Jänner 1526.

2] Gemeint dürfte der am 16. Juli 1525 zu Breda ratifizierte Waffenstillstand sein, um den die französische Regentin durch ihren Sekretär Pierre de Warti ersuchen ließ. Henne 4, S. 49 ff. — Der Friede war bereits damals geschlossen. Er wurde am 13. Jänner beschworen. Baumgarten 2, S. 470.

3] a) Von vostre an eigenhändig.