**A225.**

|  |  |
| --- | --- |
| *Ferdinand an Karl.* | *1526 August 24. Speier.* |

Bittet um Vollmacht behufs Erneuerung eines Vertrages mit dem Hg. von Lothringen.

Asks for a mandate to renew the treaty with the Duke of Lorraine.

(W) Wien, St.-A. Belgica PA. 7. Original.

(Wl) Ebenda Hs. B. 597, 1, S. 64—65. Kopie.

Druck: Familienkorrespondenz Bd. 1, Nr. 221, S. 435-436.

Monsr,a) je me recommande tres humblement à vostre bonne grace. Monsr, mon bon cousin, le duc de Lorraine, m’a fait poursui[r] et requerir, vouloir renouveller et continuer certaine intelligence et confederation que l’empereur, nostre feu sr et grant-pere, cui dieu absoille, et lui avoient parensemble pour le bien et repoz des pays des deux parties, de laquelle, affin que Vre Mte saiche plus amplement ce que c’est, vous envoie la copie avecb) cestes, et ai, monsr, fait veoir et visiter par mon conseil privé et semblablement par mes regens et autres conseilliers en mes pays tant d’Elsatie que autres le traicté de lad. intelligence, laquelle l’on a trouvé estre chose assez convenable, licite et duisante pour le bien desd. pays estre renouvellée et continuée, ce que toutesfois n’ai voulu faire sans premierement vous en avertir et savoir, s’il plait à Vostred. Mte que ce soit fait en vostre nom ou autrement. Parquoi vous supplie, monsr, me vouloir avertir de ce qu’il vous plaist en soit fait et m’envoyer pouoir souffisant pour passer led. traicté en vostred. nom, affin que j’en face, selon que par Vostred. Mte m’en sera ordonner. Et sur ce, monsr, je suppliec) led) createur qui vous doint bonne vie et longue.

De Spier, ce 24e d’aoust ao 26.

Vostree) tres humble et tres obeissant frere

Ferdinandus.

Rückwärts Adresse: A l’empereur monsr.

a) Monsr — grace fehlt in W1. - b) avec cestes fehlt in W1. - c) in W1 folgt etc. - d) le — longue fehlt in W1. - e) Vostre — Ferdinandus fehlt in W1.